ROMÂNIA

MUNICIPIUL DEVA

PRIMĂRIA MUNICIPIULUI DEVA

SERVICIUL RESURSE UMANE

**RAPORT DE SPECIALITATE**

la proiectul de hotărâre privind modificarea organigramei, statului de funcții și Regulamentului de Organizare și Funcționare pentru aparatul de specialitate al Primarului municipiului Deva

« Serviciul resurse umane » al aparatului de specialitate al Primarului municipiului Deva, analizând Referatul de aprobare întocmit de iniţiatorul proiectului, Primarul municipiului Deva, d-l Nicolae - Florin Oancea, supunem atenţiei Consiliului local Deva următoarele :

* Având în vedere solicitarea conducerii ” Serviciului cadastru, fond funciar” nr. 2511 / 10.01.2022, pentru eficientizarea activității serviciului s-a propus mutarea definitivă a postului de Consilier, clasa I, grad profesional asistent din cadrul ”Compartimentului registru agricol” în cadrul ”Compartimentului cadastru, fond funciar”, cu repartizarea corespunzătoare a postului ocupat de funcționarul public și cu acordul scris al titularului .
* La solicitările ”Direcției Poliția Locală” transmise prin adresele nr. 4578 / 14.01.2022, 5210 / 17.01.2022, 5544 / 18.01.2022, 5545 / 18.01.2022 și 6126 / 19.01.2022, de mutare temporară, respectiv definitivă a unor funcționari publici de execuție, cu repartizarea corespunzătoare a posturilor ocupate de aceștia, ținând cont de pregătirea și experiența profesională a funcționarilor publici, pentru eficientizarea activității și o mai bună organizare a compartimentelor funcționale, s-au propus următoarele :

- mutarea definitivă, cu repartizarea corespunzătoare a postului ocupat de funcționarul public și cu acordul scris al titularului, a unui post de Polițist local, clasa I, grad profesional superior din cadrul ”Serviciului ordine și liniște publică, paza bunurilor” – ”Compartimentul ofițeri de serviciu” în cadrul ”Serviciului disciplină în construcții, activitate comercială și protecția mediului” – ”Compartimentul activitate comercială” ;

- mutarea definitivă, cu repartizarea corespunzătoare a postului ocupat de funcționarul public și cu acordul scris al titularului, a unui post de Polițist local, clasa I, grad profesional superior din cadrul ”Serviciului ordine și liniște publică, paza bunurilor ” – ”Compartimentul ordine și liniște publică” în cadrul ”Serviciului monitorizare video și trafic” – ”Compartiment operatori trafic - supraveghere” ;

- mutarea temporară, pe o perioadă de 6 luni, cu repartizarea corespunzătoare a postului ocupat de funcționarul public, a unui post de Polițist local, clasa I, grad profesional superior din cadrul ”Serviciului ordine și liniște publică, paza bunurilor” – ”Compartiment ofițeri de serviciu”, în cadrul ”Serviciului circulație pe drumurile publice” – ”Compartiment fluidizare trafic”;

- mutarea temporară, pe o perioadă de 6 luni, cu repartizarea corespunzătoare a postului ocupat de funcționarul public, a unui post de Polițist local, clasa I, grad profesional superior din cadrul ”Serviciului circulație pe drumurile publice” – ”Compartiment fluidizare trafic”, în cadrul ”Serviciului disciplină în construcții, activitate comercială și protecția mediului” – ”Compartimentul protecția mediului”;

- mutarea temporară, pe o perioadă de 6 luni, cu repartizarea corespunzătoare a postului ocupat de funcționarul public, a unui post de Polițist local, clasa I, grad profesional superior din cadrul ”Serviciului disciplină în construcții, activitate comercială și protecția mediului” – ”Compartimentul activitate comercială” în cadrul ”Serviciului ordine și liniște publică, paza bunurilor” – ”Compartimentul ofițeri de serviciu” .

Mutarea posturilor de mai sus se face cu respectarea prevederilor art. 507, alin. (6) și (9) din O.U.G. nr. 57 / 2019 *privind Codul Administrativ, cu modificările și completările ulterioare* referitoare la mutare, respectiv nu este afectată organigrama instituţiei în sensul că structurile din care provin posturile mutate nu sunt afectate .

Art. 507 - ..........................(6) În cazuri temeinic justificate, mutarea definitivă a unui funcţionar public de execuţie se poate dispune de conducătorul autorităţii sau instituţiei publice, motivat, cu repartizarea postului corespunzător funcţiei deţinute de funcţionarul public şi cu acordul scris al funcţionarului public, în măsura în care nu este afectată organigrama autorităţii sau instituţiei publice.

.........................(9) Mutarea temporară a unui funcţionar public de execuţie se poate dispune de conducătorul autorităţii sau instituţiei publice, motivat, cu repartizarea postului corespunzător funcţiei deţinute de funcţionarul public, pentru o perioadă de maximum 6 luni într-un an calendaristic, în măsura în care nu este afectată organigrama autorităţii sau instituţiei publice.

* Având în vedere solicitarea Șefului ”Biroului administrare unități de învățământ” transmisă prin adresa nr. 6132 / 19.01.2022, de modificare a Regulamentului de Organizare și Funcționare pentru acest birou, deoarece nu mai desfășoară activitatea de emitere a cardurilor de intrare în Complexul Aqualand și deoarece s-a modificat numărul unităților de învățământ preuniversitar de stat de pe raza municipiului Deva,

S-a propus actualizarea Regulamentului de Organizare și Funcționare al aparatului de specialitate al Primarului municipiului Deva în sensul actualizării atribuțiilor biroului prin eliminarea activității menționate mai sus și a actualizării numărului unităților de învățământ preuniversitar de stat de pe raza municipiului Deva .

Ținând cont de prevederile art. 409, alin. (1) și (2) dinOrdonanța de urgență nr. 57 / 2019 *privind Codul administrativ*, *cu modificările și completările ulterioare,* conform căruia :

Comunicarea modificărilor intervenite în situaţia posturilor şi a funcţionarilor publici

(1) Autorităţile şi instituţiile publice comunică Agenţiei Naţionale a Funcţionarilor Publici, în termen de 10 zile lucrătoare de la dispunerea măsurii prin act administrativ, orice modificare intervenită în situaţia funcţionarilor publici şi a funcţiilor publice.

(2) Modificările intervenite în situaţia funcţionarilor publici se fac prin acte administrative care privesc numirea în funcția publică, modificarea, suspendarea, sancționarea disciplinară, respectiv încetarea raporturilor de serviciu.

În temeiul prevederilor art. 129 alin. (2) lit. “a”, alin. (3) lit. “c” , art. 139 alin. (1), ale art. 409 din Ordonanța de urgență nr. 57 / 2019 *privind Codul administrativ*, cu modificările și completările ulterioare,

Supunem spre aprobare Consiliului Local al municipiului Deva proiectul de hotărâre în forma prezentată .

**Șef serviciu resurse umane,**

Felea Diana Maria

**DIRECTOR EXECUTIV D.J.A.P.L.**

Mura Oana Diana